ΘΕΜΑ 2
ΕΝΔΕΙΚΤΙΚΕΣ ΑΠΑΝΤΗΣΕΙΣ
2.1	Η κοκκομετρική ανάλυση είναι μία από τις πλέον βασικές μεθόδους κατάταξης των εδαφών και χρησιμοποιείται διεθνώς. Η καταλληλότητα ενός εδάφους ως υλικού θεμελίωσης ή ως δομικού υλικού εξαρτάται από την κοκκομετρική ανάλυση. Συνοπτικά, μπορεί να οριστεί σαν τον προσδιορισμό της συμμετοχής των διαμέτρων των κόκκων, ως ποσοστών, στο συνολικό
όγκο του θεωρούμενου εδάφους.

2.2	Οι πληροφορίες που παίρνουμε από αυτήν την μέθοδο, μας διευκολύνουν να προβλέψουμε την συμπεριφορά των εδαφών, όσον αφορά την αντοχή και την παραμόρφωση, να συμπεραίνουμε την κίνηση του νερού μέσα από τα κενά των κόκκων και να εκτιμήσουμε την επιρροή του παγετού στο έδαφος.

